dh-unibe/image-text_koenigsfelden-charters-post-1500 huggingface dataset:
Wir, Elizab̄t, von gottes gnaden hˀtzoginne ze Lothringen, ✳ vˀgehen un̄ tuͦn kunt allen den, die disen brief sehent
oder hoͤrent lesen, ✳ daz unser lieber bruͤdˀ hˀtzog Alb̄r vō Oͤster₎ ✳ von ùns enphangen hat ✳ hundert march silbers.
und fùr die selben hundert march silbers ✳ het er ✳ an unser stat gegeben ✳ den erberen, geistlichen froͧwen, ✳ ✳ der
epthissinen und ✳ ✳ dem cōvente gemeinlich ze Chùngesfelt, Sant Claren ordens, in Costentzer bystoͧm gelegen,
fier march hˀren gùltͤ ✳ uf den guͤtern, so hie nach gescriben stant. ✳ dez ersten den hof ze Sickingen, dˀ
jerlich giltet ✳ zwelf mùt kˀnen, ✳ zwelf ✳ mùt roggen, ✳ vier ✳ malter haber, ✳ zwein ✳ mùt gerstū ✳ un̄ zwei swin,
dˀ jedeweders fùnf schilling wert sin sol. ✳ it̄ ze Stetten fier schuͦbuͦssen, ✳ dˀ jegelichù ze zins giltet
ein swin, ✳ daz zehen schilling gelten sol, ✳ und einē schilling ze wisung, ✳ und ein schuͦbuͦsse, dù giltet ze
zinse ein swin, ✳ daz gilt ✳ siben schilling, ✳ ein lamp, ✳ daz achzehen phennig wert sin sol, ✳ zwei viertel kˀnen, ✳
zwei viertel haber. ✳ mit dˀ bescheidenheit ✳ un̄ mit solichen gedingen, ✳ daz die vorgenanten froͧwen ✳ da von ✳
eweclich haben sont einē erberen priest₎, dˀ singen und lesen kûnne, ✳ Minren Bruͦdˀ ordens, uf dˀ gestift ze
Chùngesfelt, ✳ und soͤlent den oͧch haben in aller dˀ wise als andˀ bruͦdˀ, die da bewidmot sint, ✳ der da fùr
ùns und alle unser vordˀren sele eweclich got vlisseclich bitte. ✳ un̄ wellen un̄ ordenon oͧch, daz dˀ vorgenant
priest₎ ✳ gebunden sie ze wartenne ✳ dˀ vorgñ epthissennē un̄ ✳ ✳ dem convente, ✳ alsso wenne sù wellen dehein besundˀ
messe singē ✳ odˀ vō im haben, ✳ daz er in dēne da mit warten ✳ un̄ gehorsam sin sol ✳ an allē fùrzug un̄ widˀrede. ✳ were abˀ, daz
er ez ze dˀ zit nicht tuͦn moͤcht vō krancheit wegē ✳ ald wie ez sich dēne gefuͤgti ✳ an alle gevˀde, ✳ so sol ez dˀ gardian
einē andˀ heissen ✳ an alle widˀrede ✳ un̄ als so, daz die froͧwē nicht us ligend ✳ und ir wille volgange. wˀre abˀ, daz
dˀ vorgñ priest₎ ✳ noch dˀ gardian noch dehein bruͦdˀ an sinˀ stat ✳ daz nicht tuͦn woͤlti ✳ un̄ die froͧwē dˀ messe usse
legint, ✳ so wellen wir mit namē, daz dù swest₎, dù denne dˀ jarzit enphliget, ✳ inne habe un̄ neme ✳ dez jares ein
march hˀrē gùltͤ ✳ vō dem vorgescribē guͦt ùbˀ al, ✳ un̄ alle die phennig, ✳ die dē priest₎ dez jares vō ùns soltē wˀden,
und mag daz geben ✳ un̄ tuͦn war si wil ✳ mit dˀ epthissinē rat un̄ wissen ✳ un̄ sol si dar an niemā hindˀen noch irrē,
wenne un̄ wie dicke daz beschiet, ✳ daz den froͧwē nicht voͤlleblich gewartot wirt, ✳ ald us legend, als vorgescribē
stat. ✳ und daz diz alsso stēt belibe ✳ un̄ nicht anders, ✳ so geben wir dˀ epthissinē un̄ ✳ ✳ dē cōvente ✳ disen brief,
vˀsigelt mit unsˀm anhangēden ingesigel, ✳ der geben ist ze Chùngesfelt an sant Uͦlrichs tag in dem jare, do
man zalte von Cristus gebùrt, ✳ drùzehenhundert jar, ✳ dar nach in dem vierzigostem jare. ✳
Nõ
A a ✳ 2
187
Kgsfeld. 187
Staatsarchiv
AARGAU
340
Sikigen ij
Stetten
lr̄a ✳
1340 .
✳ K ✳
✳ E ✳ 64 ✳
Nͦ✳ 2 ✳
Siggingen
Stetten ✳ ✳
ùber der hˀtzogin
vō Lüteringen priester ✳ dz guͦt geleg₎ ze Sicking₎ und ze Stetten
dz guͦt geleg₎ ze Sicking₎ und ze Stetten ✳ xvij